রাষ্ট্র ও সমাজের অবনতির জন্য অন্য কেউ বা কোনো গোষ্ঠীকে দায়ী না করে, নিজেকে দায়ী করার সাহস থাকতে হবে যা ছিল সন্ত ভ্যালেনটাইনের। নিজে সৎ ও নীতিবান ছিলেন। এজন্য অন্যকে দায়ী করে নিজের দায়িত্বকে উপেক্ষা করেননি কখনো। নৈতিকতা-সম্পন্ন সমাজ গঠনে ব্যক্তির দায়-দায়িত্বকে আমরা এড়িয়ে চলতে পারি না। প্রতিরোধ না করে সহ্য করার পদক্ষেপ প্রথমে আমাকেই নিতে হবে। ভ্যালেনটাইনের শিক্ষা ছিল প্রেম দিয়ে মানুষের হিংসাকে জয় করার শিক্ষা। মানুষ অহংকারের কারণে কোনো আঘাত সহ্য করতে পারে না। আঘাতপ্রাপ্ত হলে মনে করে সে অপমানিত ও ছোট হয়েছে। কিন্তু বিনম্র ও প্রতিরোধ-বিমুখ ব্যক্তিরাই সম্মান ও গ্রহণযোগ্যতা লাভ করে। দুষ্টু ও সবল লোক যদি ধার্মিক ও দুর্বলের ওপর অত্যাচার ও চাপ প্রয়োগ করে, তাহলে প্রতিরোধ না করে সহ্য করা সন্ত ভ্যালেনটাইনের শিক্ষা। কেননা দুষ্টুরা সাময়িক ও তাদের উন্নতি ক্ষণস্থায়ী। সেজন্য ধৈর্য দেখাতে হবে জীবনে। সেই ধৈর্যই ভ্যালেনটাইনকে অমরত্ব এনে দিয়েছে। তিনি আজ ‘ভালোবাসা দিবসে’র মতো সর্বজনীন উৎসবের প্রতিভূ হয়ে উঠেছেন।